CELEX: 32008D0558
Language: mt
Date: 2008-06-27 00:00:00
Title: 2008/558/KE: Deċiżjoni tal-Kummissjoni tas- 27 ta' Ġunju 2008 dwar l-awtorizzazzjoni għat-tqegħid fis-suq taż-żejt Echium bħala ingredjent ġdid ta’ l-ikel skond ir-Regolament (KE) Nru 258/97 tal-Parlament Ewropew u tal-Kunsill (notifikata taħt id-dokument numru C(2008) 3049)

9.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 180/17
            
         DEĊIŻJONI TAL-KUMMISSJONI
   tas-27 ta' Ġunju 2008
   dwar l-awtorizzazzjoni għat-tqegħid fis-suq taż-żejt Echium bħala ingredjent ġdid ta’ l-ikel skond ir-Regolament (KE) Nru 258/97 tal-Parlament Ewropew u tal-Kunsill
   (notifikata taħt id-dokument numru C(2008) 3049)
   (it-test bl-Ingliż biss huwa awtentiku)
   (2008/558/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti ta’ l-ikel il-ġdid (1), u partikolarment l-Artikolu 7 tiegħu,
   Billi:
   
               (1)
            
            
               Fit-11 ta’ Awwissu 2006 l-kumpanija Croda Chemicals Ltd. għamlet talba lill-awtoritajiet kompetenti tar-Renju Unit biex tqiegħed iż-żejt Echium fis-suq bħala ingredjent ta’ l-ikel ġdid.
            
         
               (2)
            
            
               Fis-12 ta’ Lulju 2007 l-entità kompetenti ta’ l-evalwazzjoni ta’ l-ikel tar-Renju Unit ħarġet ir-rapport inizjali tal-valutazzjoni tagħha. F’dan ir-rapport intlaħqet il-konklużjoni li ż-żejt Echium irfinat huwa tajjeb għal konsum mill-bniedem fl-użi proposti.
            
         
               (3)
            
            
               Il-Kummissjoni għaddiet ir-rapport ta’ valutazzjoni inizzjali lill-Istati Membri kollha fil-1 ta’ Awwissu 2007.
            
         
               (4)
            
            
               Fi żmien il-perjodu ta’ sittin jum stipulat fl-Artikolu 6(4) tar-Regolament (KE) Nru 258/97 issemmew oġġezzjonijiet motivati għat-tqegħid fis-suq tal-prodott skond din id-dispożizzjoni.
            
         
               (5)
            
            
               Fl-10 ta’ Jannar 2008 fit-tweġiba tiegħu għall-kummenti u l-oġġezzjonijiet, l-applikant qabel li jemenda l-ispeċifikazzjonijiet taż-żejt Echium irfinat u biex jiġu ristretti l-użi tiegħu kif kien mitlub minn xi Stati Membri.
            
         
               (6)
            
            
               Iż-żejt Echium irfinat jikkonforma mal-kriterji stabbiliti fl-Artikolu 3(1) tar-Regolament (KE) Nru 258/97.
            
         
               (7)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   Iż-żejt Echium irfinat kif speċifikat fl-Anness I, jista’ jitqiegħed fis-suq fil-Komunità bħala ingredjent ta’ l-ikel ġdid għall-użi u taħt il-kondizzjonijiet speċifikati fl-Anness II.
   Artikolu 2
   L-isem ta’ l-ingredjent il-ġdid ta’ l-ikel awtorizzat b’din id-Deċiżjoni dwar l-ittikkettjar ta’ l-oġġetti ta’ l-ikel li jkun fihom għandu jkun ‘Żejt Echium irfinat’.
   Artikolu 3
   Din id-Deċiżjoni hi indirizzata lil Croda Chemicals Europe Ltd, Oak Road, Clough Road, Hull, East Yorkshire, HU6 7PH, ir-Renju Unit.
   
      Magħmula fi Brussell, 27 ta’ Ġunju 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1. Ir-Regolament kif l-aħħar emendat bir-Regolament (KE) Nru 1882/2003 (ĠU L 284, 31.10.2003, p. 1).
   
      ANNESS I
      Speċifikazzjonijiet taż-żejt Echium irfinat
      Deskrizzjoni
      Iż-żejt Echium irfinat hu l-prodott isfar ċar miksub permezz ta’ rfinar taż-żejt estratt minn żrieragħ ta’ l-Echium plantagineum.
      Speċifikazzjonijiet
      
                  Test
               
               
                  L-Ispeċifikazzjoni
               
            
                  Kontenut ta’ aċidu Stearidonic
               
               
                  Mhux inqas minn 10 % w/w ta’ l-aċidi grassi totali
               
            
                  Aċidi grassi trans
               
               
                  Mhux aktar minn 2 % (w/w ta’ l-aċidi grassi totali)
               
            
                  Valur ta’ l-aċidu
               
               
                  Mhux iktar minn 0.6 mg KOH/g
               
            
                  Valur ta’ perossidu
               
               
                  Mhux iktar minn 5 meq O2/kg
               
            
                  Kontenut ta’ sustanza li ma jistax jinbidel f’sapun
               
               
                  Mhux iktar minn 2 %
               
            
                  Kontenut ta’ proteina (nitroġenu totali)
               
               
                  Mhux aktar minn 20μg/mL
               
            
                  Pyrrolizidine alkaloids
               
               
                  Ma jistax jiġi żvelat b’limitu ta’ l-għarfien 4 μg/kg
               
            
   
      ANNESS II
      Użu taż-żejt Echium irfinat
      
                  Grupp ta’ Użu
               
               
                  Livell Massimu ta’ aċidu Stearidonic (STA)
               
            
                  Prodotti b’bażi ta’ ħalib u prodotti ta’ jogurt tax-xorb mogħtija f’doża waħda
               
               
                  250 mg/100 g, 75 mg/100 g għax-xorb
               
            
                  Preparazzjonijiet tal-ġobon
               
               
                  750 mg/100 g
               
            
                  Xaħam li jiddellek u ħwawar
               
               
                  750 mg/100 g
               
            
                  Ċereali għall-kolazzjon
               
               
                  625 mg/100 g
               
            
                  Supplimenti ta’ l-ikel
               
               
                  Doża ta’ 500 mg/kuljum kif irrakkomandat mill-manifattur
               
            
                  Ikel ta’ dieta għal skopijiet mediċi speċjali
               
               
                  Skond ir-rekwiżiti ta’ nutrizzjoni partikolari tal-persuni li għalihom il-prodotti huma intenzjonati
               
            
                  Ikel maħsub għall-użu f’dieti ta’ enerġija ristretta għat-tnaqqis tal-piż
               
               
                  250 mg/sostitut ta’ l-ikel